O declarație ce poate stârni multe intepretări vine de la primarul din Olteniţa. Edilul a vrut să atragă atenţia că în oraş, nu prea sunt modalităţi de petrecere a timpului liber.

„La noi în oraș nu ai cum să îți umpli timpul liber dacă nu ești...consumator de alcool!”. Declarația prea sinceră îi aparține edilului din Oltenița.

Petre Țone, primarul din Oltenița: Eu nu intru în cârciumi, nu beau, e foarte greu să îți petreci timpul în Oltenița dacă nu bei. La ora actuală e foarte dificil să îți petreci timpul liber...

Primarul a făcut declarația într-un interviu acordat televiziunii locale Oltenția News TV și unde expunea investițiile derulate în 2019 și planurile instituției pe care o conduce pentru 2020, inclusiv planuri de reabilitare a unor locații unde s-ar putea desfășura activitați cultural-educative.

Editor web: Liviu Cojan